30.11.2005 Den Europæiske Unions Tidende L 314/21 KOMMISSIONEN KOMMISSIONENS AFGØRELSE af 25. november 2005 om Det Europæiske Atomenergifællesskabs tiltrædelse af konventionen om hurtig anmeldelse af kernekraftuheld (2005/844/Euratom) KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det Europæiske Atomenergifællesskab, særlig artikel 101, under henvisning til Rådets afgørelse af 23. maj 2005 om godkendelse af indgåelsen af konventionen om hurtig anmel- delse af kernekraftuheld, og ud fra følgende betragtninger: (1) — I konventionen om hurtig anmeldelse af kernekraftuheld er 24 af medlemsstaterne kontraherende parter. (2) Det Europæiske Atomenergifællesskab bør tiltræde konventionen om hurtig anmeldelse af kernekraftuheld — TRUFFET FØLGENDE AFGØRELSE: Artikel 1 Tiltrædelse af konventionen om hurtig anmeldelse af kernekraf- tuheld godkendes på vegne af Det Europæiske Atomenergifæl- lesskab. Teksten til konventionen om hurtig anmeldelse af kernekraft- uheld og en erklæring fra Det Europæiske Atomenergifællesskab i henhold til konventionens artikel 12, stk. 5, litra c, er knyttet som bilag til denne afgørelse. Artikel 2 Tiltrædelsesinstrumentet deponeres ved brev underskrevet af lederen af Europa-Kommissionens delegation ved de internatio- nale organisationer i Wien hurtigst muligt efter, at denne afgø- relse er vedtaget, hos generaldirektøren for Den Internationale Atomenergiorganisation, som er depositar for konventionen om hurtig anmeldelse af kernekraftuheld. Udfærdiget i Bruxelles, den 25. november 2005. På Kommissionens vegne Andris PIEBALGS Medlem af Kommissionen